《隆中半榻图成感述 其三》
明代·游朴

山中栖迹类逃名，谁识人间孝子情。本为高堂图色养，故从邻子学躬耕。

结庐地胜符前哲，寝苫哀深瘁此生。万古云霄同一羽，不堪凄断夜鹃声。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。